**ΠΛΗΡΟΦΟΡΙΕΣ ΠΡΩΤΟΕΤΩΝ**

Συγχαρητήρια για την επιτυχία σας !!!

Το Πανεπιστήμιο Κρήτης, μέσα από τα Γραφεία Φοιτητικής Μέριμνας, σας εύχεται καλή φοίτηση και μια υπέροχη εμπειρία ζωής.

**Ακαδημαϊκή Ταυτότητα (πάσο)**

Οι Πρωτοετείς φοιτητές μπορούν να υποβάλλουν ηλεκτρονική αίτηση για την έκδοση ακαδημαϊκής ταυτότητας στο δικτυακό τόπο <http://academicid.minedu.gov.gr> Η ηλεκτρονική αίτηση σας εγκρίνεται από τη Γραμματεία του Τμήματος και η ακαδημαϊκή ταυτότητα θα βρίσκεται σύντομα στο σημείο παράδοσης που θα έχει επιλέξει ο ενδιαφερόμενος. Σε περίπτωση απώλειας ή κλοπής της ακαδημαϊκής ταυτότητας οι φοιτητές απευθύνονται στη Γραμματεία του Τμήματός τους, προσκομίζοντας τη σχετική δήλωση απώλειας/κλοπής από την αστυνομία και ζητώντας την επανέκδοση της Ακαδημαϊκής Ταυτότητας. Κατόπιν της έγκρισης επανέκδοσης από τη Γραμματεία. Η διαδικασία απόκτησης της Ακαδημαϊκής Ταυτότητας επαναλαμβάνεται από την αρχή.

**ΔΩΡΕΑΝ Σίτιση και Στέγαση**

Μπορείτε να κάνετε ΜΌΝΟ **ηλεκτρονικά** αίτηση στο [WWW.MERIMNA.UOC.GR](http://WWW.MERIMNA.UOC.GR) για παροχή ΔΩΡΕΑΝ σίτιση ή/και στέγασης στο Π.Κ. **από 26/9/2018 έως 8/10/2018** και τουλάχιστον μία μέρα μετά την **ενεργοποίηση των κωδικών** που θα λάβετε από τη Γραμματεία σας στο [https://myaccount.uoc.gr](https://myaccount.uoc.gr/) που σας δίνουν πρόσβαση σε όλες τις ακαδημαϊκές υπηρεσίες. Όρια εισοδήματος είναι 45.000 ευρώ συν 5.000 για κάθε δεύτερο τέκνο. Προηγούνται στη σίτιση πολύτεκνοι, τρίτεκνοι, φοιτητές με αδέλφια που σπουδάζουν φοιτητές ορφανοί από έναν ή δύο γονείς ή με σοβαρές ασθένειες στο οικογενειακό περιβάλλον. Θα χρειαστείτε σκαναρισμένα ή σε μορφή pdf την ***ακαδημαϊκή ταυτότητα*** σας, το ***πιστοποιητικό οικογενειακής κατάστασης*** σας, την ***Πράξη Διοικητικού Προσδιορισμού φόρου*** για το φορολογικό έτος ***2018*** και το ***Ε1***, και προαιρετικά ***βεβαίωση ανεργίας γονέων ΟΑΕΔ***, διαζευκτήριο, ***βεβαίωση σπουδών αδελφού***, **βεβαίωση επιτροπή για αναπηρία >67%** κτλ. Οδηγίες συμπλήρωσης και υποβολής θα βρείτε στις πληροφορίες στο site μας. Αποτελέσματα ανακοινώνονται μέσα Οκτωβρίου 2018 στο site μας μετά την επεξεργασία και την αξιολόγηση των αιτήσεων σας.

**Για 50% μειωμένη τιμή στην μηνιαία κάρτα ΚΤΕΛ - αστικής μεταφοράς εντός πόλης** στην ηλεκτρονική σας αίτηση για δωρεάν σίτιση ή/και στέγαση τσεκάρετε και ότι θέλετε την επιδότηση 50% της αστικής μετακινήσεις χωρίς να ανεβάσετε κανένα αρχείο.

**Για Δωρεάν εισιτήρια ΚΤΕΛ - αστικής μεταφοράς εντός πόλης**

Δωρεάν εισιτήρια αστικών μεταφορών μόνο μέσω κοινωνικού προγράμματος της Περιφέρειας Κρήτης και σε συνεργασία με τα Αστικά και Υπεραστικά ΚΤΕΛ της Κρήτης απαραίτητη προϋπόθεση είναι η εγγραφή των φοιτητών ή των οικογενειών τους στο πρόγραμμα «***Κοινωνικό Εισόδημα Αλληλεγγύης (ΚΕΑ*)**» μέσω της πανελλαδικής εφαρμογής ΚΕΑ στην ιστοσελίδα <https://www.keaprogram.gr> εφόσον τηρούνται οι προϋποθέσεις που έχουν ανακοινωθεί στο [ΦΕΚ128/24-1-2017/Β’ τεύχος](http://www.merimna.uoc.gr/images/%CE%B1%CF%81%CF%87%CE%B5%CE%B9%CE%B1/FEK_128_24_1_2017_KEA_PROGRAM.pdf) ενώ η πρόσβαση στο πρόγραμμα γίνεται με τους κωδικούς του taxisnet. Όλοι οι εγγεγραμμένοι στο πρόγραμμα ΚΕΑ **έως 28/9/2018,** να κοινοποιήσουν το έντυπο έγκριση της αίτησης τους και την συνολική σας αίτηση στα Γραφεία Φοιτητικής Μέριμνας του Πανεπιστημίου Κρήτης μαζί με το Ονοματεπώνυμο, ΑΜ, Τμήμα, ΑΦΜ, ΑΔΤ, ΑΜΚΑ, κινητό τηλέφωνο, στέλνοντας μ**ήνυμα με τίτλο: ΚΤΕΛ 2018 <ονοματεπώνυμο> το έντυπο έγκρισης ΚΕΑ και τα στοιχεία σας.**

**Στεγαστικό Φοιτητικό Επίδομα 1.000**

Οι αιτήσεις γίνονται ηλεκτρονικά ***Ιούνιο 2019*** στο Υπουργείο Παιδείας με τους κωδικούς σας από το TAXISnet στο https://stegastiko.minedu.gov.gr Προϋποθέσεις: εισόδημα έως 30.000€ συν 3.000 για κάθε δεύτερο τέκνο και ακίνητη περιουσία έως 200 τμ . Δείτε σχετικές πληροφορίες στο site: www.merimna.uoc.gr

**Συμβουλευτικό Κέντρο Φοιτητών (ΣΚΦ)**

Δωρεάν υπηρεσίες για θέματα ψυχολογικής υποστήριξης με απόλυτη εχεμύθεια από ψυχολόγους παρέχεται στην Πανεπιστημιούπολη Βουτών, στον 1ο όροφο του Φοιτητικού Κέντρου (τηλ. επικ. 2810-394885-6, email: [hskf@edu.uoc.gr](mailto:hskf@edu.uoc.gr)) και για θέματα **στήριξης σε φοιτητές με ειδικές εκπαιδευτικές ανάγκες: ειδικές μαθησιακές δυσκολίες και στους φοιτητές ΑμεΑ** (τηλ. επικ. : 2810-394880, γραφείο στο **Διοικητήριο ΙΙ**).

**Φοιτητικό Κέντρο**

Πολιτιστικές Ομάδες με κοινά ενδιαφέροντα δραστηριοποιούνται στους χώρους του Φοιτητικού Κέντρου όπως αστρονομική, ζωγραφικής, Θεατρική, κινηματογραφική, Λογοτεχνική, Μουσική, Φοιτητικής Εθελοντικής Αιμοδοσίας, φωτογραφική, χορευτική ομάδα (Latin, flamenco, tango, κρητικά, νησιώτικα, σύγχρονο χορό, τζαζ, break dance), Tricking, Υoga, Kung fu, καλλιέργειας, μαγειρικής ενώ λειτουργεί Ραδιοφωνικός σταθμός και Σύλλογος Φοιτητών Erasmus. Πληροφορίες Tηλ.: 2810 394883 [http://www.culture.uoc.gr](http://www.culture.uoc.gr/)

**Πανεπιστημιακό Γυμναστήριο**

Οι εξαιρετικές εγκαταστάσεις λειτουργούν καθημερινά από **09:00 μέχρι 20:30** στην πανεπιστημιούπολη Βουτών, Ηρακλείου και έχουν κλειστό γυμναστήριο με όργανα γυμναστικής, κλειστή πισίνα 25m, κλειστό γήπεδο μπάσκετ και πολλές διαφορετικές αθλητικές ομάδες που μπορείτε να συμμετέχετε. Για την εγγραφή : 2 φωτογραφίες , βεβαίωση γενικού Γιατρού ή Παθολόγου και Δερματολόγου, πάσο ή βεβαίωση σπουδών. <http://unisport.uoc.gr/>

**Συνήγορος του φοιτητή**

Διαμεσολαβεί μεταξύ φοιτητών και καθηγητών ή διοικητικών υπηρεσιών του Ιδρύματος και φροντίζει για την τήρηση της νομιμότητας σε θέματα φοιτητικά στο πλαίσιο πάντοτε της ακαδημαϊκής ελευθερίας και της εύρυθμης λειτουργίας του Ιδρύματος. Επικοινωνία email:[sinigoros.foititi@uoc.gr](mailto:sinigoros.foititi@uoc.gr)